Valking

Valking er en prosess for å bearbeide ulltekstil slik at ullfibrene filtrer seg og tekstilet blir tettere og stødigere i teksturen.

Valking har likhetstrekk med toving, og de to metodene blir ofte forvekslet. Forskjellen består i at toving er bearbeiding av ullfibre som ikke har blitt spunnet til tråd, mens valking er bearbeiding av vevde, strikkede eller heklede ulltekstiler. Ferdige strikke- eller heklede tekstiler kan valkes i vaskemaskin. Vadmel og klede er eksempler på valkede, vevde ulltekstiler.

Større tekstiler kunne tidligere valkes ved bruk av vanndrevet stampemølle. En særskilt form for valket materiale som var laget av kasserte ulltekstiler kalles shoddy eller sjoddi. Rundt om i Norge fantes det egne sjoddifabrikker som produserte sjoddi til bruk blant annet som isolasjonsmateriale og som polstring i overstoppede møbler.

Referanser 

Tekstilfag
Tekstilindustri
Håndverk
Husflid
Bunader
Kunsthåndverk